
Številka: 041-0007/2026-60
Nova Gorica, dne 9. julija 2026
MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Sklepa o imenovanju predstavnikov Mestne občine Nova Gorica (elektorjev) v volilno telo 12. volilne enote za nadomestne volitve člana Državnega sveta Republike Slovenije – predstavnika lokalnih interesov
GRADIVO PRIPRAVIL:	Mestna občina Nova Gorica, Mestni svet, Komisija za mandatna vprašanja volitve in imenovanja
IZDELOVALEC GRADIVA:	/
POROČEVALEC: 	Ana Zavrtanik Ugrin, predsednica komisije za mandatna vprašanja, volitve in imenovanja
PRISTOJNO DELOVNO TELO: 	Komisija za mandatna vprašanja, volitve in imenovanja
PREDLOG SKLEPA: 
[bookmark: _Hlk195615944]Mestni svet Mestne občine Nova Gorica sprejme Sklep o imenovanju predstavnikov  Mestne občine Nova Gorica (elektorjev) v volilno telo 12. volilne enote za nadomestne volitve člana Državnega sveta Republike Slovenije – predstavnika lokalnih interesov.
	Desnik podpisnik

	Ana Zavrtanik Ugrin

	Predsednica komisije



Gradivo:
· Gradivo 1: predlog sklepa 
· Gradivo 2: obrazložitev

Na podlagi 19. člena Statuta Mestne občine Nova Gorica (Uradni list RS, št. 12/13, 18/17 in 18/19) in 80. člena Poslovnika Mestnega sveta Mestne občine Nova Gorica (Uradni list, št. 108/12, 77/16, 80/17 in 16/21) je Mestni svet Mestne občine Nova Gorica na izredni seji __________sprejel naslednji 
SKLEP

1. 
 
Za predstavnike Mestne občine Nova Gorica (elektorje) v volilnem telesu 12. volilne enote za nadomestne volitve člana Državnega sveta Republike Slovenije – predstavnika lokalnih interesov, ki bodo 19. avgusta 2026, so bili izvoljeni ______________
2. 

Pri izvolitvi elektorjev je Mestni svet Mestne občine Nova Gorica upošteval Sklep Državne volilne komisije o številu elektorjev na nadomestnih volitvah v državni svet v 9. oziroma 12. volilni enoti, št. 041-77/2026-3 z dne 22. 6. 2026, s katerim je Državna volilna komisija, v skladu s kriteriji iz drugega odstavka 40. člena Zakona o državnem svetu, določila, da Mestni svet Mestne občine Nova Gorica, glede na število prebivalcev, ki znaša 31.781, izvoli skupno 7 elektorjev.

3. 

Predstavnik kandidature Mestne občine Nova Gorica je direktor občinske uprave Mestne občine Nova Gorica ALEŠ MARKOČIČ.

4. 

Ta sklep velja takoj. 
Številka: 041-0007/2022
Nova Gorica, dne

	Desnik podpisnik

	Samo Turel

	Župan








Mestni svet
Komisija za mandatna vprašanja, volitve in imenovanja
Trg Edvarda Kardelja 1, 5000 Nova Gorica


Obrazložitev

[bookmark: _Hlk234576398]Predsednik Državnega zbora Republike Slovenije je zaradi prenehanja mandata dveh članov Državnega sveta Republike Slovenije, z odločitvijo objavljeno v Uradnem listu RS, št. 1026/26, z dne 20. 6. 2026, razpisal nadomestne volitve člana Državnega sveta Republike Slovenije – predstavnika lokalnih interesov v 9. in 12. volilni enoti. 
[bookmark: _Hlk172878972]12. volilna enota obsega občine: Ajdovščina, Brda, Kanal, Miren – Kostanjevica, Nova Gorica, Renče – Vogrsko, Šempeter – Vrtojba in Vipava. V 12. volilni enoti so bile nadomestne volitve razpisane zaradi prenehanja mandata članici državnega sveta Eleni Zavadlav Ušaj, ki je bila imenovana za poslanko v državnem zboru. 
V skladu z drugim odstavkom 40. člena Zakona o državnem svetu (Uradni list RS, št. 100/05 – UPB, 95/09 – odl. US, 21/13 – ZFDO-F, 81/18 – odl. US, 16/23, 12/24 – ZVDZ-E in 57/25 – ZF; v nadaljevanju ZDSve) vsaka lokalna skupnost izvoli v volilno telo po enega predstavnika v volilnem telesu ne glede na število prebivalcev in po enega predstavnika na vsakih dopolnjenih pet tisoč prebivalcev. DVK je sprejela Sklep o številu elektorjev na nadomestnih volitvah v državni svet v 9. oziroma 12. volilni enoti, št. 041-77/2026-3 z dne 22. 6. 2026, s katerim je v skladu s kriteriji iz drugega odstavka 40. člena Zakona o državnem svetu, določila, da Mestni svet Mestne občine Nova Gorica, glede na število prebivalcev, ki znaša 31.781, izvoli skupno 7 elektorjev.
Nadomestne volitve bodo potekale 19. avgusta 2026.

